Tuli Suomesta hiihtäen surmanmies
Tuli Suomesta hiihtäen surmanmies,
 Se salojen saunoilla kierteli kyynä,
 Se kulakin korvahan kuiskia ties,
 Oli liekkeihin, murhiin syynä.

 Tuli sitten kutsutta vieraisiin
 Ja juhlivan rahvahan keskessä viihtyi,
 Jalot rahvahan miehet ammuttiin,
 Yhä bandiittitoiminta kiihtyi.

 Kera pakkasen kuulat paukkuivat
 Ja tunkivat rauhassa toimivan lihaan.
 Näin bandiitit vastaansa nostattivat
 Punasankarit uljahat kuoleman vihaan.

 Suur-Suomesta valkoiset haaveilivat,
 Ja ne Karjalan korpien puita niin halas
 Yli rajan pääs’ juoksijat parhaimmat,
 Ja ne kiroten, itkien kotihin palas.

 Puna-armeija taas jäi voittajaksi,
 Teki joukkue, toinenkin sankaritöitä,
 Kun pakkanen ankara paukahteli
 Ja tähtien tuikut ne valaisi öitä.